钦定古今图书集成/明伦汇编/氏族典/第312卷 > 程公许
## 钦定古今图书集成/明伦汇编/氏族典/第312卷 > 程公许

按《宋史程公许传》：“公许字季与，一字希颖，叙州宣化
人。嘉定四年，举进士，授华阳尉，再调绵州教授，改知
崇宁县，差通判简州。制置使李𡌴辟公许通判施州
行户房公事。端平初，授大理司直，迁太常博士。嘉熙
元年，迁秘书丞，竟为蒋岘劾去，差主管云台观，以著
作佐郎召，迁著作郎。淳祐元年，迁秘书少监，拜太常”
少卿，为右正言濮斗南所论罢。寻以直宝谟阁知袁
州。杜范荐于上，召拜宗正少卿，再迁中书舍人，进礼
部侍郎。周坦疏劾公许，郑采又劾之。公许屏居湖州
者四年，再提举玉隆观，差知婺州，死。